Document ID: 32000R1593

Padomes Regula (EK) Nr. 1593/2000
(2000. gada 17. jūlijs),
ar ko groza Regulu (EEK) Nr. 3508/92, kas izveido integrētu administrācijas un kontroles sistēmu konkrētām Kopienas atbalsta shēmām
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 37. pantu,
ņemot vērā Komisijas priekšlikumu 1,
ņemot vērā Eiropas Parlamenta atzinumu,
tā kā:
(1) Lēmumi par kopējās lauksaimniecības politikas reformu liek izdarīt korekcijas integrētajā administrācijas un kontroles sistēmā.
(2) Integrētās administrācijas un kontroles sistēmas piemērošana platībās, uz kurām tā attiecas, ir radījusi būtiskus panākumus ELVGF Garantiju nodaļas lauksaimniecības izdevumu riska samazināšanā; būtu jāparedz, ka dalībvalstīm jāizveido savas sistēmas, kas ir saderīgas ar integrētās administrācijas un kontroles sistēmas pamatelementiem, lai varētu piemērot citas Kopienas atbalsta shēmas.
(3) ņemot vērā grūtības, kas radās, veicot administratīvas pārbaudes deklarētajās platībās, un jo īpaši izmaksas un laiku, kas patērēts, novēršot novirzes deklarācijās, un, ņemot vērā pieredzi vairākās dalībvalstīs, kas ir radījušas īpašu zemes gabalu identifikācijas sistēmu, kā arī digitālās ortofotogrāfijas un ģeogrāfiskas informācijas sistēmu attīstību, būtu jāparedz datorizētas ģeogrāfiskas informācijas sistēmas tehnikas ieviešana lauksaimniecībā izmantojamās zemes gabalu identifikācijai.
(4) Regulas (EEK) 3508/92 īstenošanai vajadzīgie pasākumi būtu jāpieņem saskaņā ar Padomes 1999. gada 28. jūnija Lēmumu 1999/468/EK, ar ko nosaka kārtību Komisijai piešķirto īstenošanas pilnvaru realizācijai 2.
(5) Tagad, kad integrētās administrācijas un kontroles sistēmas ievadfāze ir gandrīz pabeigta, būtu jāturpina informēt Komisiju par šīs sistēmas piemērošanu un efektivitāti dalībvalstīs,
IR PIEŅĒMUSI ŠO REGULU.
1. pants
Ar šo Regulu (EEK) Nr. 3508/92 3 groza šādi:
1. Regulas 1. pantā:
a) panta 1. punktu aizstāj ar šo:
"1. Visas dalībvalstis izveido integrētu administrācijas un kontroles sistēmu, še turpmāk "integrēto sistēmu", kas attiecas uz:
a) augkopības nozari:
i) dažu laukaugu ražotāju atbalsta sistēma, kas izveidota ar Regulu (EK) Nr. 1251/1999 4;
ii) atbalsta shēma rīsu ražotājiem, kas izveidota ar Regulas (EK) 3072/95 5 6.pantu;
iii) īpaši pasākumi attiecībā uz dažiem pākšaugiem, kas ieviests ar Regulu (EK) Nr. 1577/96 6;
b) lopkopības nozari:
i) piemaksu un maksājumu noteikumi liellopu un teļa gaļas ražotājiem, kas izveidoti ar Regulas (EK) Nr. 1254/1999 7 1. sadaļas 1. nodaļu;
ii) piemaksu noteikumi aitas un kazas gaļas ražotājiem, kas ieviesti ar Regulu (EK) Nr. 2467/98 8;
iii) tiešie maksājumi saskaņā ar Padomes 1999. gada 17. maija Regulas (EK) Nr. 1255/1999 par piena un piena produktu tirgus kopīgo organizāciju 9 19. pantu;
še turpmāk "Kopienas shēmām";
b) panta 3. punktu svītro;
c) panta 4. punkts kļūst par 3. punktu.
2. Regulas 2. panta b) un c) apakšpunktu aizstāj ar šo:
"b) identifikācijas sistēma lauksaimniecībā izmantojamās zemes gabaliem,
c) sistēma dzīvnieku identificēšanai un reģistrēšanai.".
3. Regulas 4. pantu aizstāj ar šo:
"4. pants
Identifikācijas sistēmu lauksaimniecībā izmantojamās zemes gabaliem izveido, pamatojoties uz kartēm vai zemes reģistrācijas dokumentiem, vai citām kartogrāfiskām atsaucēm. Izmanto datorizētas ģeogrāfiskas informācijas sistēmas metodes, labāk ietverot ortofotografēšanu no gaisa vai kosmosa, ar viendabīgu standartu, kas garantē precizitāti, kura ir vismaz līdzvērtīga kartogrāfijai mērogā 1:10 000."
4. Regulas 6. pantā:
a) panta 2. punktu aizstāj ar šo:
"2. Pieteikumu platībatkarīgā atbalsta saņemšanai iesniedz līdz dienai, ko nosaka dalībvalsts un kas nav vēlāk kā diena, kura noteikta pieteikumu iesniegšanai, vai nosaka saskaņā ar Regulu (EK) Nr. 1251/1999.
Visos gadījumos šo dienu nosaka, cita starpā ņemot vērā laiku, kas vajadzīgs, lai visi attiecīgie dati būtu pieejami pareizai administratīvai un finansiālai atbalsta pārvaldei un 8. pantā paredzēto pārbaužu veikšanai.
Neskarot 5. panta 1. punktu Padomes 1971. gada 3. jūnija Regulā (EEK, Euratom) Nr. 1182/71, ar ko nosaka noteikumus, kuri piemērojami laika posmiem, dienām un termiņiem 10, ja iesniegšanas diena ir valsts svētku diena, sestdiena vai svētdiena, uzskata, ka tā iekrīt pirmajā nākamajā darba dienā.";
b) panta 3. punktu aizstāj ar šo:
"3. Dalībvalsts var nolemt, ka pieteikumā platībatkarīgā atbalsta saņemšanai jāietver tikai izmaiņas attiecībā uz iepriekšējā gadā iesniegto pieteikumu platībatkarīgā atbalsta saņemšanai. Dalībvalstis vienkāršo pieteikumu iesniegšanas procesu, izplatot iepriekš iespiestas veidlapas, pamatojoties uz platībām, kas noteiktas iepriekšējā gadā, un sniedzot grafisko materiālu, kas minēts 4. pantā un kas nosaka šo platību atrašanās vietu.";
c) ar šādu tekstu aizstāj 4. punktu:
"4. Pieteikumā platībatkarīgā atbalsta saņemšanai var izdarīt dažus grozījumus ar nosacījumu, ka kompetentās iestādes šos grozījumus saņem ne vēlāk kā dienā, kas noteikta sēšanai vai paredzēta saskaņā ar Regulu (EK) Nr. 1251/1999.";
d) ar šādu tekstu aizstāj 6. punktu:
"6. Attiecībā uz visiem deklarētajiem lauksaimniecībā izmantojamās zemes gabaliem lauksaimnieki norāda to platību un atrašanās vietu, un atbilstīgi šai informācijai zemes gabals ir jāidentificē lauksaimniecībā izmantojamās zemes gabalu identifikācijas sistēmā.".
5. Iekļauj šādu pantu:
"9.a pants
1. Lai piemērotu Kopienas atbalsta shēmas, kas minētas pielikumā, bet nav minētas 1. pantā, dalībvalstis nodrošina to, ka administrācijas un kontroles sistēmas, ko tām piemēro, ir saderīgas ar integrēto sistēmu šādās jomās:
a) elektroniska datu bāze;
b) zemes gabalu un dzīvnieku identifikācijas sistēmas;
c) administratīvas pārbaudes.
Lai būtu "saderīgas" pirmā apakšpunkta izpratnē, administrācijas un kontroles sistēmām, ko piemēro attiecīgajām Kopienas atbalsta shēmām, ir jābūt izveidotām tā, lai bez kādām problēmām vai konfliktiem varētu notikt kopīga šo sistēmu darbība vai datu apmaiņa starp šīm sistēmām.
Saskaņā ar 12.a panta 2. punktā minēto procedūru Komisija pieņem pielikuma grozījumus, kas var izrādīties vajadzīgi, ņemot vērā kritērijus, kas paredzēti pirmajā un otrajā apakšpunktā.
2. Neskarot 1. punkta noteikumus, dalībvalstis, lai piemērotu Kopienas atbalsta shēmas, kas nav minētas 1. pantā, var iekļaut savā administrācijas un kontroles procedūrā vienu vai vairākus integrētās sistēmas elementus.
3. Šī regula neietekmē īpašos nosacījumus, kas noteikti saskaņā ar 1. un 2. punktā minētajām shēmām, jo īpaši tos, kas attiecas uz noteikumiem, saskaņā ar kuriem var piešķirt atbalstu.
4. Dalībvalstis var paplašināt 2. punktā paredzēto iespēju attiecībā uz valsts shēmām.
Tās var izmantot statistikai integrētās sistēmas informāciju.
5. Dalībvalstis informē Komisiju, ja tās izmanto 2. un 4. punktā minētās iespējas.
Komisija nodrošina to, ka griešanās pie šīm iespējām neietekmē atbilstību nozaru regulām vai šai regulai."
6. Regulas 10. pantu svītro.
7. Regulas 11. pantā:
a) panta 1. punktu aizstāj ar šo:
"1. Komisiju regulāri informē par integrētās sistēmas piemērošanu.
Tā organizē viedokļu apmaiņu ar dalībvalstīm par šo jautājumu.";
b) panta 2. punkta pirmo ievilkumu aizstāj ar šo:
"- visas pārbaudes vai kontroles, kas attiecas uz to pasākumu kompleksu, ko veic, lai izveidotu un īstenotu integrēto sistēmu".
8. Regulas 12. pantā:
a) pirmo teikumu aizstāj ar šo:
"Komisija saskaņā ar procedūru, kas noteikta 12.a panta 2. punktā, pieņem sīki izstrādātus noteikumus šīs regulas piemērošanai.";
b) panta a) apakšpunktu aizstāj ar šo:
"a) lauksaimniecībā izmantojamās zemes gabalu identifikācijas sistēmas galvenās pazīmes".
9. Iekļauj šādu pantu:
"12.a pants
1. Komisijai palīdz Fonda komiteja, kas izveidota saskaņā ar Regulas (EK) Nr. 1258/1999 11 11. pantu (še turpmāk "Komiteja").
2. Ja ir atsauce uz šo punktu, piemēro Lēmuma 1999/468/EK 12 4. un 7. pantu.
Lēmuma 1999/468/EK 4. panta 3. punktā paredzētais laika posms ir viens mēnesis.
3. Komiteja var izskatīt visus jautājumus, ko izvirza tās priekšsēdētājs, pēc savas ierosmes vai pēc kādas dalībvalsts lūguma."
10. Regulas 13. panta 1. punktu papildina ar šādiem punktiem:
"c) vēlākais no 2005. gada 1. janvāra attiecībā uz zemes gabalu identifikācijas sistēmas ģeogrāfisko daļu, kā paredzēts 4. pantā;
d) vēlākais no 2003. gada 1. janvāra attiecībā uz administrācijas un kontroles sistēmu saderību ar integrēto sistēmu, kā paredzēts 9.a pantā."
11. Regulai pievieno šīs regulas pielikumu.
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Komisija atkarībā no apstākļiem pieņem noteikumus saskaņā ar Regulas (EEK) Nr. 3508/92 12.a panta 2. punktā noteikto procedūru, lai veicinātu pāreju no minētās regulas noteikumiem uz noteikumiem, ko paredz šī regula.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 17. jūlijā

Labels: 4
19
5
6